# Referat af bestyrelsesmøde i bestyrelsen for DM Professionshøjskoler, Erhvervsakademier og Maritime uddannelser den 22.3.23 kl. 15-20.15.

# Mødet afholdes på Vejle Center Hotel

**Til stede:** Tommy Dalegaard Madsen, Jens Ejstrup, Erik Lomstein, Inge Regnarsson, Käthe Thaisen Akselsen, Jimmy Krab, Anders Henning Simonsen, Lene Bejer Damgaard, Torben Bjerre, Helle Juel Johansen, Helle Waagner (fra kl. 18)

**DM’s sekretariat:** Maiken Skov
Afbud: Christina Vandborg (sekr.)

1. **Godkendelse af dagsorden**
Jens Estrup er ordstyrer.

Tommy Dalegaard Madsen orienterede om at Maiken Skov fra sekretariatet tager referat.

Tommy Dalegaard Madsen informerede om pkt. 9 løbende sager, at det er et nyt pkt., som bestyrelsen vil forsøge at have på dagsorden.

Dagsorden godkendes.

1. **Godkendelse af referat af bestyrelsesmøde 20.1.2023**

Godkendes uden bemærkninger.

1. **Referat af forretningsudvalgsmøde den 10.3.23**
Der er ingen bemærkninger.
2. **Planlægning af TR/AMR-seminar 23.-24. marts**

Jens Eistrup indledte og bestyrelsen gennemgik og drøftede programmet.

Tommy orienterede om temaet for arbejdspres og hvorfor valget er faldet på dette emne. Flere AMR’er har tilmeldt sig, hvilket er flere end tidligere, og derfor er det vigtigt at vi får indrammet emnet så både TR og AMR føler sig som en del af drøftelsen.

Bestyrelsen aftalte følgende fordeling af arbejdsopgaver ifm. TR-seminariet.

Dag 1

Formiddagen er tænkt som en opfølgning på oplægget fra Susanne Ekman om Giftig Gæld.

Oplæg fra Nana Vaaben omkring hvad arbejdstid er for en størrelse og de forskellige paradigmer.

Tommy Dalegaard Madsen byder velkommen, fortæller om det historiske ift. arbejdstid.

Bestyrelsen drøfter at det ville være godt, hvis der er noget tid til opsamling/refleksion sammen med hende efter hendes oplæg.

Erfaringsudveksling på tværs af institutioner i grupper. Bestyrelsesmedlemmerne noterer fra hvert bord til den efterfølgende opsamling i bestyrelsen.

Oplæg til grupperne drøftes mhp. noget handlingsorienteret, hvad vil vi gå hjem og gøre.

Jens Eistrup er ordstyrer på plenumdrøftelse.

Maiken Skov skriver referat fra plenumseancen.

Tommy Dalegaard Madsen runder dagen af.

Dag 2

Tommy Dalegaard Madsen indleder dag 2 med et oplæg om revitalisering af medarbejderindflydelsen.

Og Jens Eistrup kommer med replik

Notatet fra bestyrelsens drøftelse af temaet om medarbejderindflydelse lægges ud på bordene til brug for bordrunderne med henblik på at kvalificere drøftelserne.

Tommy Dalegaard Madsen har lavet PP med arbejdsspørgsmål til grupperne. Jimmy Krab indleder til bordrunde 1 og bordrunde 2.

Jens Eistrup er ordstyrer på opsamling og perspektivering.

Maiken Skov skriver referat af opsamlingen i plenum.

Tommy Dalegaard Madsen runder drøftelsen af.

Tema om eftermiddagen for TR’er.

AMR går for sig selv for at drøfte APV, med Anders Henning Simonsen og Inge Regnarsson.

Bestyrelsen drøfter temaer, og om et afskedigelsestema giver mening.

Bestyrelsen vurderer at der løbende er afskedigelsesrunder, og derfor kan det sagtens være relevant for alle, og også rart at få genopfrisket reglerne.

Bestyrelsen bliver enige om, at der bliver et kort oplæg fra sekretariatet omkring afskedigelser begrundet i besparelser, overordnet om processen. Herefter oplæg til drøftelse og erfaringsudveksling på tværs af institutionerne omkring afskedigelsesprocesser.

Hvis der er tid laver Tommy Dalegaard Madsen efterfølgende en kort opsamling på OK24 inputs fra klubberne, og fortæller om OK24 processen.

Tommy Dalegaard Madsen laver afrunding for TR-seminariet.

1. **Beslutning om mødeplan for 2023, samt 2024 inkl. forslag fra formand og sekretariat**

Tommy Dalegaard Madsen orienterede om mødeplanen, og baggrunden for drøftelsen med et forslag, som fremgår af materialet. Tommy Dalegaard Madsen gennemgik formand og sekretariatets forslag og fordele/ulemper ved dette.

Bestyrelsen var enige i at følge forslaget for 2023. Det aftales at FU er back up, hvis behov.

Bestyrelsen besluttede at det virtuelle møde for 2024 aflyses, og at decembermødet gøres længere. Det aftales at FU er back up, hvis behov.

Bestyrelsen drøftede årsplanen og om andet skal ændres.

Bestyrelsen drøftede at der muligvis kunne rykkes rundt på stillingsstruktur og være mindre drøftelse af budget. Derudover har der været en plan om udvikling af noget redskabsorienteret materiale til klubber.

Bestyrelsen besluttede at FU drøfter hvordan årsplanen og emnerne bliver hensigtsmæssigt planlagt i 2024.

1. **Tema for sektoraktivitet til årsmøde for tillidsvalgte 23-24.11.23**
Jimmy Krab orienterede fra arbejdsgruppen. Der er ikke fastsat et overordnet tema endnu. Jimmy bad bestyrelsen vurdere hvilke temaer, de gerne vil melde ind.

Bestyrelsen drøftede eventuelle temaer, og har følgende forslag:

* Vilkår – det gode og spændende arbejde, indhold i arbejdet, TRs rolle i det
* Den vitaliserende klub, mobilisering af medlemmer, evt. i to trins raket med start på TR-mødet i nov 2023 mødet og følge op forår 2024 på TR mødet
* Kvalitetsdagsorden på baggrund af drøftelse med Birthe Friis Mortensens

Bestyrelsen aftalte at FU drøfter emnerne og forholder sig til om forslag 2 evt. skal være en to trins raket.

Bestyrelsen skal på næste møde i maj 2023 lægge sig fast på temaet.

1. **Plan for medlemsmøder 23**Tommy Dalegaard Madsen orienterede om budget til medlemsmøder, og hvad der pt er i forslag, og opfordrede til yderligere forslag fra bestyrelsen.

Bestyrelsen foreslår:

Møde med medlemmerne på det maritime område

Læreruddannelsens faglige foreninger – og formændene – møde med dem – ca. ultimo oktober med henblik på at følge op på ny læreruddannelse

Noget for pædagoguddannelsen.

1. **OK24**
Jens Eistrup indledte punktet, Tommy Dalegaard Madsen redegjorde for det udsendte materiale.

Tommy Dalegaard Madsen orienterede om den fine deltagelse fra klubberne. Der er kommet input fra mere end 30 klubber.

* Drøftelse og vurdering af formandens og sekretariatets 1. udkast til formanden og sekretariatets analyse+

Bestyrelsen drøftede det udsendte materiale på baggrund af de tilsendte indstillinger og drøftelsesoplæg i materialet.

Bestyrelsen havde spørgsmål til vurderingen af, hvornår noget er kommet med i analysedokumentet, og hvornår noget er valgt fra.

Tommy Dalegaard Madsen redegjorde overordnet for dette.

Bestyrelsen vurderede at materialet er loyalt overfor datarapporten.

Bestyrelsen foreslog at det kan overvejes at formulere et krav om seniorvilkår, Tommy orienterede om at det vil blive på det generelle bord, og at det er vigtigt at forsøge at finde særlige krav for underviserområdet, for at det hele ikke ender på det generelle bord.

* Drøftelse af udkastet til prioritering af 1. udkast til sektorens indstillinger

Tommy Dalegaard Madsen gennemgik temaerne i udkastet med henblik på drøftelse og input fra bestyrelsen.

Bestyrelsen drøftede udkastet

Bestyrelsen vurderede at nogle af de væsentligste udfordringer og prioriteringer er:

Værn omkring arbejdstiden

Krav om at TR kan komme tættere på arbejdstilrettelæggelsen, gerne som en overbygning på de arbejdstidsregler der kom ind i OK21

Work/life balance og fleksibilitet

Bestyrelsen indstillede til at formand og sekretariat overvejer, om der kan laves en særlig underviservinkel på fleksibilitetsspørgsmålet.

* At bestyrelsen giver forslag til hvordan kravene kan formuleres, så de særligt svarer på udfordringer på underviserområdet

Bestyrelsen opfordrede til at formand og sekretariat overvejer, om arbejdstids bestemmelserne kunne følges op af noget præambeltekst/hensigtserklæringer om underviserfaglighed.

* At bestyrelsen foretager en prioritering af temaerne i vores endelige katalog til overenskomstudvalget

Bestyrelsen drøftede prioritering og konkluderede at afstemningen fra medlemmer vil være retningsgivende for formulering af krav.

* At bestyrelsen giver endeligt mandat til formand og sekretariat om at bearbejde sektorens krav færdige

Bestyrelsen gav mandat til formand og sekretariat til at bearbejde sektorens krav færdige og forsøge at gøre kravene til reelle underviserkrav.

1. **Løbende sager**Jens Eistrup orienterede om dette nye punkt, hvor meningen er at bestyrelsen følger mere systematisk op på løbende sager.

Opsamling fra virtuelt seminar – Tommy Dalegaard Madsen orienterede om fin deltagelse ved seminariet, 25 deltagere, måske dette initiativ har været med til at sikre den fine deltagelse fra klubberne.

Hvordan er papiret om forholdet mellem tidsregistrering og merarbejdet modtaget?

Arbejdspapiret er fint, men opleves lidt tungt at arbejde ud fra. Bestyrelsen oplevede at det har været lettere at arbejde ud fra OK21 teksten.

Hvad tager vi med videre fra vores drøftelse med Birthe Friis Mortensen?

Bestyrelsen syntes det var en fin drøftelse, og tager input til facilitering af gode dialoger med.

Bestyrelsen vendte at det muligvis kunne give mening med en yderligere drøftelse.

Politisk seminar vil blive afholdt på Signatur Hotel Gammel Avernæs, (Assens)

1. **Orientering om arbejdet i sektoren**

Uddannelserne generelt
Tommy Dalegaard Madsen orienterede om, at han er blevet valgt som formand for et forhandlingsforberedende udvalg under AC for PH/EA/MU, og forklarede kort om baggrunden for nedsættelsen af udvalget.

Bestyrelsen drøftede kort regeringsgrundlaget Forberedt på fremtiden I.

Pædagoguddannelsen

Ikke noget nyt.

Læreruddannelsen

Tommy Dalegaard Madsen orienterede om at Tommy Dalegaard Madsen og Anders Henning Simonsen har været til møde med styregruppen for implementering af ny læreruddannelse d. 20.2.23

Tommy Dalegaard Madsen orienterede om forum for at følge læreruddannelsen, her kan DM stille med to kandidater. Tommy Dalegaard Madsen vil anbefale at det er formanden, og at Læreruddannelsesudvalget finder en, Tommy Dalegaard Madsen foreslår Anders Henning Simonsen til at deltage i dette.

Det aftaltes at det drøftes i Læreruddannelsesudvalget, og de vender tilbage med hvem der indstilles.

Anders Henning Simonsen orienterede om det gode arbejde med DMs høringssvar til bekendtgørelse til ny læreruddannelse.

1. **Orientering om arbejdet i DM**

Tommy Dalegaard Madsen og Jimmy Krab orienterede om HB mødet i weekenden, om DMs arbejdsmiljøstrategi, og punkt omkring kongressen og evt. kommende vedtægtsændringer.

1. **PH bladet**

Bestyrelsen drøftede om følgende emner kunne komme i bladet:

Artikel om reel indsigt i budgetterne, at journalisten kan bore i budgetter og økonomien i besparelsessituationer

Undersøgelse af om midler til læreruddannelsen reelt bliver brugt til læreruddannelsen.

1. **Punkter til næste møde**

24. maj på Sixtus – Anders Henning Simonsen melder afbud

Punkter er aftalt/ligger i årsplanen.

Tommy Dalegaard Madsen mindede om at der er middag for samtlige bestyrelsesmedlemmer i DM d. 25. maj.

1. **Eventuelt**

Ingen bemærkninger.

Mødet sluttede kl. 20.